# **DECIZIA ETAPEI DE ÎNCADRARE**

## Nr. 83 din 27.10.2016

 **Revizuita la data de 31.07.2018**

Ca urmare a solicitării de emitere a acordului de mediu adresate de **SC CARPATHIAN SPRINGS SA**, cu sediul în Str. REPUBLICII, Nr. 33, Vatra Dornei , Judetul Suceava, , înregistrată la APM Suceava cu nr. 9578/03.10.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene şi a Consiliului din 16.04.2014** de modificare a Directivei 2011/92/UE privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.07.2018, că proiectul „ Extindere fabrica de imbuteliere apa minerala: hala de productie, depozit de produs finit, statie de deferizare, post trafo” propus a fi amplasat în com. Panaci, sat Coverca, se revizuiește datorită modificări suprafețelor spatiului de transfer produs finit și a depozitului de materii prime, a extinderii și recompartimentării unui nou spațiu de producție în care se va monta o nouă linie de îmbuteliere, realizarea unei magazii piese de schimb, marirea capacității de stocare a febricii prin montarea a 6 rezervoare cu V=150mc fiecare, montarea unui rezervor de motorină V=9mc dotat cu pompă tip PECO, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa 2, pct. 13, lit. a;

 In conformitate cu criteriile din anexa nr. 3 la Hotărârea Guvernului nr. 445/2009:

**1.Caracreristicile proiectului:**

a)Marimea proiectului: amplasamentul lucrărilor de extindere a fabricii de îmbuteliere apa minerale se găseşte pe teritoriul administrativ al com. Panaci, sat Coverca. Terenul în suprafaţă totală de 31.035 mp pe care s-a construit fabrica se află situat în intravilanul loc. Coverca, comuna Panaci, este proprietatea SC CARPATHIAN SPRINGS SA, conform Contractului de vânzare-cumpărare nr. 2940 din 23.12.2009, anexat la prezenta documentație.

Prin realizarea investiție propuse se mărește capacitatea de producție autorizată a Fabricii de îmbuteliere Coverca și se vor crea zone suplimentare de depozitare, respectiv se vor realiza îmbunătățiri constructive la clădirile existente.

Obiectivele investiției propuse pentru revizuirea Deciziei etapei de încadrare nr. 83 din 27.10.2016 sunt:

* Extindere spațiu transfer produs finit, S = 1865,00 mp
* Realizarea unui nou depozit de materie primă, S = 397,70 mp
* Extindere și recompartimentarea unui nou spațiu de producție, S = 1682,00 mp, în care se va monta o nouă linie de îmbuteliere, Krones 2 (flacoane PET apă plată 2,0 l = 22.800 b/h; PET apă minerală 1,5 l = 24.000 b/h; PET apă minerală 0,5 l = 26.000 b/h)
* Magazie piese de schimb, S = 103,6 mp;
* Realizarea unei noi Stații de deferizare – CHRIWA 2
* Mărirea capacități de stocare a fabricii de îmbuteliere prin montarea a 6 rezervoare cu V = 150 mc fiecare;
* Montarea unui rezervor de motorina, V = 9 mc, dotat cu pompă tip PECO;

Mărire capacitate post TRAFO: Se va mări puterea unuia dintre cele 2 posturi TRAFO aflate în incinta, de la 1000 KVA la 1400KVA.

**Extindere spațiu transfer produs finit, S = 1865,00 mp**

Suplimentarea spațiilor de depozitare și transfer a produsului finit se realizează în extindere prin prelungire spre nord a celui existent. Distribuția se va realiza pe latura de nord unde se propun doua porți industriale cu burduf de etanșare și rampa de încărcare .

**Realizarea unui nou depozit de materie primă, S = 397,70 mp**

Este necesara crearea unui nou depozit de materii prime, ce se va realiza pe latura de vest adaptata la forma impusa de teren.

**Extindere și recompartimentarea unui nou spațiu de producție, S = 1682,00 mp**

Se va realiza in prelungirea spatiului de depoazitare (latura vestică), si o recompartimentare a spatiilor deja existente, avand legatura atat cu depozitul de materii prime (nou creat) cat si cu depozitul de produs finit.Acest spațiu se va dota corespunzător din punct de vedere tehnologic. Sunt necesare și măsuri constructive de realizare a unei pardoseli epoxidice conform normelor sanitare și a ușilor de acces conform noului flux tehnologic.

În spațiul nou creat se va monta o nouă linie de îmbuteliere, Krones 2 (flacoane PET apă plată 2,0 l = 22.800 b/h; PET apă minerală 1,5 l = 24.000 b/h; PET apă minerală 0,5 l = 26.000 b/h)

**Linie de îmbuteliere, Krones 2** (flacoane PET apă plată 2,0 l = 22.800 b/h; PET apă minerală 1,5 l = 24.000 b/h; PET apă minerală 0,5 l = 26.000 b/h). Linia de îmbutuliere ape al cărei producător este compania KRONES Germania, este fabricată in anul 2017/2018 in tarile UE (Germania, Italia , Belgia) și se compune din următoarele utilaje: Mașina de suflat CONTIFORM 312 PRO, Elevator de preforme ONTIFEED RS, Mașina de umplut și capsulat MODULFILL HRS 3.600-100-113, Închidere monobloc, Instalație curățare cu spuma, Elevator / sortator capace SORTING SYSTEM, Inspector butelii umplute CHECKMAT 707 F-G, Uscător de butelii LINADRY S3M, Mașină de etichetat SOLOMODUL II- 1.200-30, Inspector butelii etichetate CHECKMAT 752 E, Mașină de format baxuri VARIOPAC PRO FS-4, Paletizor MODULPAL 2A, Transportor butelii SYNCO S, Transportor baxuri MULTICO S, Transportor paleți PALCO S, Instalație sanitizare VARIOCLEAN MAN-5.000L, 30 M³/H, Mixer CONTIFLOW 45/2, Compresor de înaltă presiune Atelier Francois, Imprimanta laser DOMINO, Mașină de înfoliat paleți AETNA, Mașină de printat și aplicat etichete paleți WEBER ;

**Magazie piese de schimb, S = 1 103,6 mp** (magazie piese de schimb si vestiare persona)

Aceste spații auxiliare se desfășoară pe doua nivele :la parter se va amenaja o magazie pentru piese de schimb iar la etaj (care este cuprins în înălțimea totala a extinderii) se vor amenaja vestiare, dușuri și grupuri sanitare pentru personal, suplimentându-se numărul celor existente și situate la aceeași cota-+3,40m.

**Realizarea unei noi Stații de deferizare – CHRIWA 2** - cu o capacitate maximă de 10.000 l/h : Într-o clădire nou amplasată pe latura S – SE a fabricii de îmbuteliere, va funcționa noua stație de condiționare a apei - CHRIWA 2.

Stația CHRIWA 2 (max 10.000 l/h) se compune din urmatoarele utilaje: Filtru 1 capacitate 5900 l; prefiltrarea fierului; Turn sprayere , capacitate 1000 l; Filtru 2 capacitate 5900 l; filtrare Fe si Mn;. Filtru 3 capacitate 5900 l; filtrare finala Fe si Mn; Sistem urmărire pH; Echipament spălare filtre; Echipament reglare temperatura apa bruta;

**Mărirea capacități de stocare a fabricii de îmbuteliere prin montarea a 6 rezervoare cu V = 150 mc fiecare;**

În prezent stocarea ape in incinta fabricii de îmbuteliere se face astfel:

-Apă minerală naturală carbogazoasă pentru îmbuteliere - forajul F2 aparținând perimetrului de exploatare Păltiniș – este stocată după deferizare în trei rezervoare tip polistif de 150 mc/fiecare (rezervoarele 1, 2 și 3).

-Apă minerală naturală necarbogazoasă (plată) pentru îmbuteliere - de la Captările Izvor Băjenaru și Haja, aparținând perimetrului de exploatare Păltiniș - este stocată în patru rezervoare de 150 mc/fiecare (rezervoarele 4, 5 - Captare Bejenaru, respectiv rezervoarele 6, 7 Captare Haja).

-Apă minerală naturală necarbogazoasă din Captarea de apa Aqua (perimetrului de exploatare Barnar Vest) este stocată într-un rezervor de stocare a apei minerale naturale necarbogazoase, cu V = 150 mc, (rezervorul nr. 9).

-Apă minerală naturală necarbogazoasă din Captarea de apa ICHIM formată din izvoarele 1 și 4 din perimetrul Păltiniș Sud - este stocată într-un rezervor de stocare, cu V = 150 mc, (rezervorul nr. 8).

Pe viitor se dorește stocarea și îmbutelierea apei captate din forajele Aqua 3 (Poiana Dușii) și Aqua 2 (Cremenea), din perimetrul Păltiniș Sud, iar apa înainte de deferizare va fi stocata în două rezervoare de 150 mc/fiecare (rezervoarele 10 și 11). După realizarea procesului de deferizare apa tratată va fi colectată în 4 rezervoare de stocare a apei tratate (volum = 150 m³ fiecare - rezervoarele 12, 13, 14 și 15), apoi cu ajutorul unei pompe, este dirijată prin conducte din inox şi HDPE spre liniile de îmbuteliere.

**Montarea unui rezervor de motorina, V = 9 mc, dotat cu pompă tip PECO**

În incintă este amplasată o gospodărire de combustibil alcătuită dintr-un rezervor suprateran, amplasat pe platformă betonată, cu V = 12 mc. Se dorește montarea unui nou rezervor metalic cilindric orizontal, cu o capacitate 9000 litri, cu 1 compartiment, cu perete simplu confecționat din tabla S235JR, cu funduri bombate Fi1900 x 4 mm pentru montaj suprateran prevazut cu cuva. Recipientul este protejat exterior cu grund anticoroziv și vopsea și este prevazut cu gura de vizitare DN 400 cu capac cu racorduri tehnologice. Rezervorul va fi dotat cu o pompă Cube 56 cu contor mecanic, cu debit de pana la 56 l/min. Pompele de motorina “CUBE” au fost realizate pentru o alimentare ușoară, sigura și măsurabilă cu motorina, în scopuri non-comerciale, a diferitelor vehicule și utilaje industriale.

**Mărire capacitate post TRAFO**: Se va mări puterea unuia dintre cele 2 posturi TRAFO aflate în incinta, de la 1000 KVA la 1400KVA.

*Modul de asigurare a utilitatilor:*

Apă pentru stingerea incendiilor : Se va dezafecta o parte din rețeaua de incendiu existentă, precum și 2 hidranți aflați pe laterala vestică a fabricii. Se vor monta 4 hidranți de incendiu exteriori și se va extinde rețeaua de alimentare a acestora realizată din OLZn D = 100 mm. Astfel inelul de incendiu exterior (nou) va fi format din 9 hidranți.

-Evacuare ape uzate: Se propune dezafectarea unei părți din rețeaua de canalizare existentă realizată din PVC, Dn 200mm, aflată pe laterala vestică și cea nordică a fabricii de îmbuteliere și realizarea unei rețele noi de canalizare din PVCK Dn 200 mm, Ltotal = 310 m, ce va prelua apele uzate menajer și tehnologic de la construcțiile noi și le va trimite la stația de epurare existentă.

-Apele pluviale: Se va dezafecta rețeaua de canalizare pluvială existentă laterala vestică, realizată din conductă PVCK Ø 200 - 250 mm, L = 41 m și se va realiza o rețea de canalizare ape pluviale nouă, din PVCK Ø 250 mm, L = 160 m, cu descărcare în rigola pluvială betonată existentă pe laterala drumului de acces în incintă

-Instalaţia termică:

*- situație existentă -* agentul termic necesar pentru încălzire, abur tehnologic şi apă caldă menajeră este asigurat de către o centrală termică proprie, echipată cu un cazan monobloc de abur saturat, din oţel, tip VAP - 1500 kg/h, cu funcţionare pe combustibil tip M (motorină euro 4), cu o capacitate de 1,5 t abur/h, P = 1035 KW. Evacuarea gazelor arse se va realiza prin intermediul unui coş de fum cu Ø = 500 mm şi H = 10 m. Pentru încălzirea depozitelor de materie primă şi produse finite se utilizează generatoare de cald tip SIAL, pe CL. Combustibilul necesar pentru centrala termică şi generatoare este depozitat în rezervorul de zi al centralei termice cu V = 1,2 mc, montat pe schelet metalic, într-o încăpere cu platformă betonată. În incintă este amplasată o gospodărire de combustibil alcătuită dintr-un rezervor suprateran, amplasat pe platformă betonată, în cuva metalică, cu V = 12 mc.

*-situație propusă* - Se dorește montarea unui nou rezervor metalic cilindric orizontal, cu o capacitate 9000 litri, suprateran prevazut cu cuva, dotat cu o pompă Cube 56 cu contor mecanic, cu debit de pana la 56 l/min. ce va fi folosit în scopul asigurării combustibilului necesar pentru autovehicule și pentru generatoarele de curent electric cu care sunt echipate sursele de captare.

b). Cumularea cu alte proiecte: Prin aceasta investitie se mărește capacitatea de producție autorizată a Fabricii de îmbuteliere Coverca și se vor crea zone suplimentare de depozitare, respectiv se vor realiza îmbunătățiri constructive la clădirile existente.

c) Productia de deseuri: În timpul efectuării lucrărilor de amenajare a investiției propuse pot fi generate următoarele tipuri de deșeuri:

- deșeuri de ambalaje ale materialelor de construcții (saci de hârtie, plastic, lemn, PEHD) estimate la circa 1000 kg (coduri 150101, 150102, 150103);

- deșeuri menajere biodegradabile provenite din activitatea personalului, estimate la circa 100 kg (cod 200301).Aceste deșeuri sunt nepericuloase și vor fi predate în vederea valorificării, respectiv a depozitării definitive, către firme autorizate pentru desfășurarea acestor activități cu care beneficiarul deține contracte de servicii.

Se va avea în vedere ca toate deșeurile să fie manipulate și stocate astfel încât să se prevină orice contaminare a solului sau a apelor

d)Emisii poluante, inclusiv zgomotul si alte surse de discomfort: Cea mai apropiată așezare umană se află la o distanță de cca. 50 m, față de Fabrica de îmbuteliere apă minerală ce aparține de SC CARPATHIAN SPRINGS SA Vatra Dornei, iar activitatea desfășurată în cadrul perimetrului nu va influența negativ așezările umane.

Prin destinația lor, lucrările ce se vor efectua pentru realizarea investiției nu afectează solul din punct de vedere al poluării sau al modificării structurii acestuia. Pentru realizarea investiției nu se vor introduce substanțe poluante în sol şi nu se va modifica structura sau tipul solului. Analizând sursele de poluare a apelor şi modul de evacuare a acestora, la realizarea investiției nu vor exista pericole majore de poluare a factorului de mediu apă, iar efectul cumulat al Investiție existente și al celei propuse asupra factorului de mediu apă poate fi considerat nesemnificativ. Datorita numarului relativ mic de utilaje si mijloace auto din dotare, precum si a functionarii discontinue, acestea nu sunt considerate ca surse de poluare a factorului de mediu aer.Prin funcționarea ei, investiția propusă, nu este generatoare de poluanți asupra factorului de mediu aer. Prin destinaţia lor, lucrările ce se vor efectua pentru realizarea investiției nu afectează solul din punct de vedere al poluării sau al modificării structurii acestuia. Pentru realizarea investiției se vor efectua săpături, dar nu se vor introduce substanţe poluante în sol şi nu se va modifica structura sau tipul solului.

În timpul efectuării lucrărilor de amenajare a investiției propuse pot fi generate deșeuri de ambalaje ale materialelor de construcții (saci de hârtie, plastic, lemn, PEHD) și deșeuri menajere biodegradabile provenite din activitatea personalului.

Aceste deșeuri sunt nepericuloase și vor fi predate în vederea valorificării, respectiv a depozitării definitive, către firme autorizate pentru desfășurarea acestor activități cu care beneficiarul deține contracte de servicii.

In cazul exploatării corespunzătoare a investiției proiectate, poluarea aerului, solului şi apelor este redusă considerabil, iar impactul cumulat al investiției existente precum și a proiectului de extindere propus asupra factorilor de mediu poate fi considerat nesemnificativ.

**2. Localizarea proiectului**

a) utilizarea actuală și aprobată a terenurilor:Fabrica îmbuteliere apă minerală aparține de SC CARPATHIAN SPRINGS SA Vatra Dornei și își desfășoară activitate în intravilanul localității Coverca, com. Panaci, jud. Suceava.

b)bogăţia, disponibilitatea, calitatea şi capacitatea de regenerare relative ale resurselor naturale( inclusiv solul, terenurile, apa şi biodiversitatea) din zonă şi din subteranul acesteia:

nici unul din criteriile enumerate nu vor fi afectate de implementarea proiectului propus.

c)capacitatea de absorbţie a mediului naturali,acordându-se o atenţie specială următoarelor zone:

i) zonele umede, zone riverane, guri ale râurilor –nu este cazul;

ii) zonele costiere și mediul marin – nu este cazul;

iii) zonele montane şi forestiere – nu este cazul;

iv) rezervaţiile și parcurile naturale – nu este cazul;

v)zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – lucrările propuse se află în comuna Panaci, sat Coverca, cea mai apropiată locuință fiind la cca. 50m de fabrica de îmbuteliere.

 viii) peisaje şi situri importante din punct de vedere istoric, cultural sau arheologic – nu este cazul;

**3.Caracteristicile impactului potenţial**

*a).* Importanţa şi extinderea spaţială a impactului (zona geografică şi dimensiunea populaţiei care poate fi afectată)– lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b). Natura impactului – va fi cauzat de lucrările de terasamente şi construcţii, cu un impact redus asupra mediului,

*c).*  Natura transfrontieră a impactului*-*  lucrările propuse nu au efecte transfrontieră;

*d).* Intensitatea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

*e).*Probabilitatea impactului – impact redus, pe perioada de execuţie şi în perioada de funcţionare a obiectivului;

*f).*Debutul, durata, frecvenţa şi reversibilitatea preconizate ale impactului – impact redus, pe perioada de execuţie şi în perioada de funcţionare a obiectivului, cu reversibilitate certă;

g).Cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). Posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

Conditiile de realizare a proiectului (se aplica pentru proiectele pentru care autoritatea competenta pentru protectia mediului a decis ca nu este necesara parcurgerea procedurilor de evaluare a impactului asupra mediului si evaluarea adecvata):

 a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare și a avizelor din certificatului de urbanism .

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

i)La finalizarea investiţiei titularul are obligaţia de a solicita revizuirea autorizaţiei de mediu.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV**

 **Gheorghe ALDEA**

**Şef Serviciu Avize, Acorduri, Autorizații**

**ing. Constantin Burciu**

 **Întocmit**

 **ing. Angela Ignătescu**